Allt síðasta ár söfnuðust kyrrsettar Boeing 737 MAX vélar upp í kringum verksmiðju bandaríska flugvélarisans sem hélt áfram framleiðslu þrátt fyrir kyrrsetninguna alveg fram að hefðbundnu jólafríi og hefðbundnu framleiðsluhléi í kringum það . Gert er grín að flugmálayfirvöldum og öðrum eftirlitsaðilum , sem og talað er niðrandi um aðra starfsmenn , til að mynda hönnuði og stjórnendur , í innri samskiptum starfsmanna Boeing flugvélaframleiðandans sem nú hafa verið afhentar bandaríska þinginu . Skjölin , sem taka yfir 150 síður , voru sendar til alríkissaksóknara fyrir mánuðum síðan , en Boeing lét flugmálayfirvöldum í Bandaríkjunum og þingnefndum bandaríska þingsins þau í té rétt fyrir jól . Skjölin ná allt aftur til ársins 2013 þegar Boeing 737 Max vélin var enn í þróun , og sýna þau samskipti þeirra sem komu að prófunum og öryggiseftirliti vélanna sem komu að tveim mannskæðum flugslysum á síðasta ári , en framleiðslu þeirra var fyrst hætt nú um jólin þrátt fyrir kyrrsetningu 9 mánuðum fyrr . Taldi sálarheill sína í hættu Í samskiptunum sést að sumir starfsmenn hafa talið sig hafa falið mögulega áhættuþætti og taldi einn starfsmaður sig ekki geta komist inn fyrir gullna hlið himnaríki ef hann héldi því áfram . Einn starfsmaður sagðist ekki setja fjölskyldu sína um borð í MAX vél árið 2018 , og spurði annan hvort hann myndi gera það , og annar gagnrýndi samstarfsfélaga sína og sagði : „ Þessi flugvél er hönnuð af trúðum , sem aftur er stjórnað af öpum “ , að því er fram kemur í einum tölvupóstinum að því er WSJ greinir frá . Jafnframt sést að sumir starfsmenn eru mjög gagnrýnir á flugmálayfirvöld og eftirlitsaðila , og virðist sem vísað sé til þeirra sem „ fávita “ vegna krafna um að setja upp ákveðin búnað í mælaborð vélarinnar , og annar bætti við að indversk flugmálayfirvöld væru „ að því er virðist jafnvel enn heimskari . “ Bökkuðu loksins með að ekki þyrfti hermiþjálfun flugmanna Þegar vélin var fyrst kynnt árið 2011 var einn helsti sölupunktur þeirra að flugmenn með þjálfun á 737 vélar Boeing þyrftu ekki að fara í gegnum flughermisþjálfun , heldur væri nóg að fara í gegnum þjálfun í hefðbundnum tölvum . Í gögnunum sést að yfirmenn í Boeing þrýstu mjög á að slíkar kröfur þyrfti ekki til , jafnvel þó ýmis konar sjálfstýribúnaður væri settur í vélina sem á endanum virðist hafa borið ábyrgð á flugslysunum tveimur , vegna sparnaðar . Sagði Mark Forkner sem þá var yfirmaður flugtæknimála hjá félaginu hefur viðurkennt að hafa óviljandi logið að FAA , flugmálayfirvöldum Bandaríkjanna , en í fyrri skjölum sem félagið birti talar hann um að nota Jeti hughrif á eftirlitsaðila . Á þriðjudag virðist sem Boeing hafi loks snúið við sinni staðföstu skoðun alveg hingað til að flugmenn á vélarnar þurfi ekki þjálfun í flughermi fyrir MAX vélarnar sérstaklega . Einn af um 35 slíkra í heiminum er í eigu Icelandair hér á landi og hefur Túristi fjallað um að það geti þýtt aukin viðskipti fyrir félagið sem leigir út tíma í herminum . Treysta ekki lengur á 4 sekúndna viðbragðstíma flugmanna Loks hefur verið farið fram á endurskoðun á mögulegum viðbragðstíma flugmanna vegna neyðartilvika , en hingað til hefur verið haldið fram að 4 sekúndur eigi að duga í flestum tilvikum , en nú eru 10 til 12 sekúndur taldar eðlilegri viðbragðstími . Það þýðir að hönnuðir geti ekki treyst jafnmikið á að flugmenn geti alltaf gripið inn í ef kerfi bila eða sjálfvirk kerfi kerfi grípa inn í eins og gerðist þegar 346 manns létust í flugslysunum tveimur í Indlandi og Eþíópíu .